NaiveNeuron/SloPal huggingface dataset:
Beblavý, Miroslav, poslanec NR SR (2017-02-10):
Ďakujem, pán predsedajúci. Vážené kolegyne, vážení kolegovia, vážená pani ministerka, keby sa dalo reagovať faktickou poznámkou na navrhovateľa alebo spravodajcu, tak by som to urobil tak, ale keďže sa to nedá a nikto iný nevystupuje, tak musím vystúpiť v rozprave, aj keď naozaj veľmi stručne. Chcem len potvrdiť to, čo povedala pani ministerka v úvode, že ten pozmeňovací návrh, ktorý bol predložený vo výbore a za ktorý jej ďakujem, rieši tú problematiku, ktorú sme včera otvorili. Takže tá diera, ktorá sa v protischránkovom zákone ide vystrihnúť, sa zmenšila na, by som povedal, malé a prijateľné rozmery, ktoré sú naozaj odôvodniteľné záujmom Slovenskej republiky, a tie riziká a problémy, ktoré sme tam identifikovali, sa podarilo odtiaľ dostať. Takže chcem poďakovať za racionálny a ústretový prístup a za týchto okolností budeme môcť ten zákon aj podporiť. Ďakujem pekne.
Danko, Andrej, podpredseda NR SR (2024-01-26):
Osem faktických poznámok na vystúpenie pána ministra. Prvá pani Mesterová.
P. Paška, predseda NR SR: (2008-09-16):
(Hlasovanie.) 132 prítomných, 113 za, 8 proti, 11 sa zdržalo. Konštatujem, že sme schválili návrh, aby sme nepokračovali v rokovaní. Tým sme odhlasovali prerokované body programu a budeme pokračovať v prerušenej rozprave o vládnom návrhu zákona, ktorým sa mení a dopĺňa zákon Národnej rady č. 18/1996 Z. z. o cenách. Rokujeme v skrátenom legislatívnom konaní. Do rozpravy je prihlásený pán poslanec Štefanec.
Laurenčík, Milan, podpredseda NR SR (2021-06-25):
Pán poslanec Eduard Kočiš má faktickú poznámku, nech sa páči.
Laurenčík, Milan, podpredseda NR SR (2021-05-05):
Ďakujeme. Toto bol posledný príspevok všeobecnej rozpravy, preto vyhlasujem všeobecnú rozpravu za skončenú. A pýtam sa, či sa chce vyjadriť k rozprave pani navrhovateľka. Nech sa páči, máte slovo.
Milanová, Natália, poslankyňa NR SR (2019-06-27):
Ja som myslela, že predo mnou je ešte pán poslanec Petrák. Ja som nechcela už toľkokrát opakovať to, čo moji opoziční poslanci už zopakovali, že taktiež nesúhlasím s tým, ako tento návrh sa predkladá, s tým sa jednoducho súhlasiť nedá. V krátkosti; pani kolegyňa, si povedala, že nechápem tomu, prečo to vtedy Lucia stiahla. No nie, čuduj sa svete, ja rozumiem tomu veľmi dobre, ja som povedala, že vtedy by som to vyhodnotila ako škodu, no, áno, ale to neznamená, že nechápem dôvodu, pre... (Reakcia z pléna.) Bola to z môjho pohľadu, ja by som vtedy zahlasovala, samozrejme... (Reakcia z pléna.) No ale len to tak vyznelo, že ako som trošku nechápavá už v tých procesoch, už som sa tu trošku zorientovala a viem, ako veci fungujú, tak som chcela dať veci na pravú mieru. Ďakujem veľmi pekne.
Hirman, Karel, minister hospodárstva SR (2022-09-22):
Ďakujem. Vážený pán predsedajúci, vážené panie poslankyne, vážení páni poslanci (zaznievanie gongu), súbežne s vládnym návrhom zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov predkladám na schválenie návrh na skrátené legislatívne konanie o tomto návrhu zákona. Dôvodom skráteného legislatívneho konania je ohrozenie základných ľudských práv a slobôd a hrozba značných hospodárskych škôd (zaznievanie gongu) v dôsledku súčasnej mimoriadne nepriaznivej situácie na európskom trhu s energetickými komoditami, najmä elektrinou a plynom, ktorá ohrozuje cenovú dostupnosť dodávok elektriny a plynu pre odberateľov. Vážený pán predsedajúci, vážené panie poslankyne, vážení páni poslanci, vzhľadom na vyššie uvedený dôvod si vás dovoľujem požiadať o schválenie skráteného legislatívneho konania k predloženému vládnemu návrhu zákona. Ďakujem za pozornosť.
Blaha, Ľuboš, podpredseda NR SR (2024-05-09):
Pán poslanec Marek Krajčí.
Beluský, Martin, poslanec NR SR (2020-07-15):
Ďakujem za slovo, pán podpredseda, a zároveň ďakujem za možnosť ešte vystúpiť v rámci rozpravy. Marian, ja som rád, že si vyjadril tú ochotu nášho poslaneckého klubu ustúpiť v tom návrhu, aby naozaj ten, ten zákon bol priechodnejší, ono to platí o všetkých našich zákonoch, veď na to máme tie čítania. Prvé čítanie je, povedzme si výhrady a v druhom čítaní upravme to tak, aby sa tu našiel širší konsenzus alebo kompromis, aby tie zákony prešli. A ja som veľmi nerád, že už v rozprave vystúpili niektorí poslanci proti tomuto návrhu zákona a vyjadrili napríklad taký argument, že, no že ten zákon aj tak nebude účinný, lebo tie ženy budú potom chodiť do zahraničia, že tak potom vlastne nemusíme ten zákon vôbec prijímať. A práve na tom hlasovaní uvidíme, ktorý pohľad zvíťazí, či ten pohľad zachráňme aspoň to jedno dieťa, keby aj nejakým slabším zákonom, alebo či zvíťazí pohľad, že keď nezachránime všetky, tak nezachránime nikoho, a ja som veľmi zvedavý, ako to hlasovanie dopadne.
Lehotský, Tomáš, poslanec NR SR (2022-09-27):
Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2011-07-12):
Pán poslanec Matovič.
Kondrót, Maroš, poslanec NR SR (2013-10-18):
Ďakujem pekne, pán predsedajúci. Vážený pán minister, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 12. septembra 2013 č. 770 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporučili Národnej rade Slovenskej republiky schváliť: ústavnoprávny výbor svojím uznesením z 8. októbra 2013 č. 307, Výbor Národnej rady Slovenskej republiky pre hospodárske záležitosti uznesením z 8. októbra 2013 č. 199 a Výbor Národnej rady Slovenskej republiky pre pôdohospodárstvo a životné prostredie uznesením z 8. októbra 2013 č. 178. V časti IV spoločnej správy sa nachádzajú pozmeňujúce a doplňujúce návrhy, bod 1 až 24, pričom gestorský výbor odporúča o bodoch 1 až 24 hlasovať spoločne, s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 15. októbra 2013 pod č. 208. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, skončil som. Otvorte, prosím, všeobecnú rozpravu.
Glváč, Martin, podpredseda NR SR (2019-10-18):
Ďakujem. Otváram všeobecnú rozpravu. Pýtam sa, či sa chce prihlásiť niekto do rozpravy úst..., á, písomne, ústne, teda písomnú som nedostal žiadnu. Pýtam sa, či sa chce prihlásiť niekto ústne. Nie je tomu tak. Vyhlasujem rozpravu za skončenú. Pani navrhovateľka, nie je k čomu, pán spravodajca, nie. Prerušujem rokovanie o tomto bode programu. Budeme pokračovať prvým čítaním o návrhu poslancov Tittela, Jančulu na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov. Návrh zákona má parlamentnú tlač 1716. Návrh na jeho pridelenie na prerokovanie výborom je v rozhodnutí č. 1817. Pán poslanec Tittel, nech sa páči, máte slovo. (Rokovanie o návrhu poslancov Národnej rady Slovenskej republiky Dušana Tittela a Tibora Jančulu na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 1716.)
P. Hrušovský, podpredseda NR SR: (2001-09-20):
(Hlasovanie.) Prítomných 129, za návrh 53, proti 40, zdržalo sa 33, nehlasovali 3. Neschválili sme návrh.
Gaborčáková, Soňa, poslankyňa NR SR (2017-05-18):
Ďakujem za slovo. Tak pán minister mi odpovedal, že teda nie je dôvod. Ja mám pred sebou petíciu za zjednotenie financovania a riadenia verejného regionálneho školstva, ktorá bola doručená 1. júna 2016 a ktorú podpísalo 78-tisíc ľudí. A prvý bod sa viedol k tomu, aby za financovanie a riadenie všetkých škôl a špeciálnych školských zariadení sa vrátilo z Ministerstva vnútra Slovenskej republiky výlučne do kompetencie ministerstva školstva. Takže odpoveď ministerstva školstva bolo, že návrh týkajúci sa tohto bodu súvisí so zmenou financovania škôl a špeciálnych školských zariadení. Ministerstvo považuje to za opodstatnené, čiže ministerstvo školstva to považuje za opodstatnené a je to v súlade s programovým vyhlásením vlády a bude o ňom rokovať s Ministerstvom vnútra Slovenskej republiky. Čiže sú to nejaké rozdielne odpovede, ktoré som dostala, ale, samozrejme, vy nie ste minister vnútra. Ďakujem pekne.
B. Bugár, podpredseda NR SR: (2005-02-09):
I. Harna, poslanec: Jaj, pardon. (Smiech v sále a potlesk.)
P. Paška, predseda NR SR: (2008-04-01):
(Hlasovanie.) 133 prítomných, 81 za, 51 sa zdržalo, 1 nehlasoval. Návrh zákona sme postúpili do tretieho čítania. Pristúpime k tretiemu čítaniu . Otváram rozpravu. Pán poslanec Lipšic, asi je to omyl. (Odpoveď z pléna.) Áno. Otváram rozpravu v treťom čítaní. Nik sa neprihlásil. Vyhlasujem rozpravu za skončenú. A budeme hlasovať, pán spravodajca.
Halgašová, Jarmila, poslankyňa NR SR (2022-05-05):
Kolegyňa, ďakujem za ten tvoj príspevok. Naozaj to bolo jednak odborné a jednak aj emotívne. Pretože tie príbehy zo života veľmi dobre ilustrujú to, čo sa deje a prečo ženy chodia na potraty. A takéto zákony, ktoré tu predkladáte, kolegyňa, tak vlastne to nám môže pomôcť zvýšiť počet detí detských domovov, pretože to sú tie deti, ktoré nie sú chcené. Ja som presvedčená, že momentálne zákony, ktoré tu platia na Slovensku, sú nastavené veľmi dobre. A určite k tomu môže pomôcť ešte vzdelávanie. Lebo vzdelaná žena vie, čo má robiť, aby neotehotnela nechcene. A áno, určite to nie je, čo tuná teraz prerokovávame, len o Ukrajinských ženách, o znásilňovaných ženách. Ale viete, čo je pre Slovensko a vôbec pre všetkých najhoršie? Ak sa rodia deti nechcene. A najlepšie pre nás všetkých, ak sa deti rodia z lásky rodičom do rodiny, ktoré ich chcú a ak sa vychovávajú v láske. Pretože nechcené deti, ktoré vyrastajú v domovoch, to nám zvyšuje potenciál napríklad aj kriminality. Ďakujem veľmi pekne.
Blaha, Ľuboš, poslanec NR SR (2016-04-26):
Ďakujem. Pán minister, už sme tu dneska mali spomínané rôzne filmy, kolegovia hovorili o „Hre o tróny“, o „Pánovi prsteňov“, ale mám pocit, že práve vaše „pozri, kto to hovorí“, bolo rozumne najvtipnejšie a najlepšie, pretože ste konečne ukázali, kto dneska za opozíciu hovorí. Týždeň sa tu hrajú na chrumkavučkých cukríčkov, ktorí nemali nikdy skúsenosť s vládnutím, a vy ste im ukázali, čo reálne robili, kým vládli. Čiže oni nemajú morálne právo kritizovať tých, ktorí vládnu dnes alebo ktorí idú len vládnuť dnes. To bola tá časť, ktorej ste sa venovali v druhom okruhu príhovoru. Ale rád by som nadviazal na ten prvý, programový. Tam bolo veľmi jasne ukázané, že veľké koalície nikde v Európe nevznikajú z nadšenia. Nikde v Európe. Ľavica a pravica sa však dokázala spojiť tak v Rakúsku, ako aj v Nemecku, ako aj vo Fínsku, ako aj v Holandsku, ako aj v Belgicku, v tých najúspešnejších západných krajinách. A dokázala sa spojiť na rôznych programových prioritách, ktoré sú pre Európu typické, najmä silný sociálny štát. Takisto ako táto vláda. Silný sociálny štát, to je naozaj program, ktorý dokáže spojiť aj sociálnu demokraciu, aj kresťanskú demokraciu všade vo vyspelej Európe. Dokážme to aj my. Prestaňme s tým bojom medzi sociálnou demokraciou a extrémnym neoliberalizmom, ktoré tu predvádzali predošlé vlády. Je dneska čas na to, aby sme sa spojili, pretože máme naozaj dobrý dôvod, dôvod ohrozenia zo strany pravicového extrémizmu, ktorý dneska tvorí súčasnú opozíciu. Súčasná opozícia je produktom extrémneho a populistického myslenia, priznajme si to. Je tam populistická strana, pravicovopopulistická, je tam extrémna fašistická strana, je tam strana náboženských fundamentalistov, ale nič štandardné, nič relevantné, nič proeurópske. Táto vláda stojí na európskej myšlienke, na myšlienke silného sociálneho štátu, na myšlienke sociálnej rovnováhy. Pán minister, som rád, že ste to zdôraznili a že, verím tomu, že táto vláda bude úspešná napriek tomu, že máme takúto slabú opozíciu. Ďakujem.
Zmajkovičová, Renáta, podpredsedníčka NR SR (2014-10-15):
Ďakujem, pán minister. Pán spravodajca, chcete záverečné slovo? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 1119, informácia výborov má tlač 1119a. Opäť poprosím pána ministra práce, aby tento vládny návrh zákona odôvodnil. Nech sa páči, pán minister.
Jurinová, Erika, podpredsedníčka NR SR (2014-02-11):
Poprosím pána poslanca Alojza Hlinu do rozpravy.
Kazda, Radovan, poslanec NR SR (2022-06-22):
Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 14 spoločnej správy spoločne s odporúčaním gestorského výboru schváliť.
P. Hrušovský, podpredseda NR SR: (2002-02-01):
(Hlasovanie.) 97 prítomných, 29 za, 47 proti, 19 sa zdržalo, 2 nehlasovali. Návrh sme neschválili. Ďalší návrh.
Laššáková, Jana, podpredsedníčka NR SR (2014-05-28):
Ďakujem. Vzhľadom na to, že je po devätnástej hodine, prerušujem rokovanie o tomto bode programu. Vzhľadom na to, že sme si odsúhlasili zmenu programu, zajtra ráno o deviatej rokujeme o návrhu vládneho, o vládnom návrhu zákona o geologických prácach. Potom bude pokračovať novela ústavy a s tým súvisiace justičné zákony. Potom by sme mali rokovať o zákone o starobnom dôchodkovom sporení a potom by sme pokračovali v prerušenej rozprave k tomuto návrhu zákona. Ďakujem vám pekne. Prajem vám pekný večer a dobrú noc. (Prerušenie rokovania o 19.09 hodine.)
Kollár, Boris, poslanec NR SR (2019-06-26):
Ďakujem. Chcem poďakovať pánovi poslancovi Mazurekovi za jeho faktickú poznámku, ďakujem za podporu. Rovnako chcem povedať, reagovať na pána Pčolinského. Treba si uvedomiť, áno, ten alkohol je najrozšírenejšia droga. A my sa k nej nejak veľmi tolerantne správame. Nájdete mladého chlapca s pár gramami marihuany, tak ho ideme zavrieť na dvadsať rokov pomaličky, ale naše deti sa môžu kľudne ožierať od pätnástich a nepostihneme ani tých, ktorí im to predali, naliali, nepostihneme tie deti. Tvárime sa, ako keby sa nič nedialo. Vážení, pozor! To je trestný čin. Je to, pod osemnásť rokov je to trestný, je to zakázané zákonom. Preboha, my sa tu len tvárime, že však sme si na to zvykli. Tak keď tu všetci budeme fetovať, tak sa budeme tváriť, že fetovanie je okej? No v žiadnom prípade. To znamená, že ten alkohol je veľmi, veľmi nepríjemná vec a treba proti nemu tvrdo, tvrdo, veľmi tvrdo zakročiť. Nemyslime si, že keď budeme k tomu tolerantní, že sa niečo, niečo, niečo podstatne zmení nejakou len osvetou. Nie. Musí nastúpiť represia a tá represia by mala byť podľa mňa ešte podstatne tvrdšia, ale chceli sme to urobiť ako prvý krok. A preto vám všetkým chcem veľmi pekne poďakovať, keď podporíte tento návrh zákona. Niekde začať musíme. Aj tá najdlhšia cesta začína prvým krokom. Ďakujem.
Mikloško, Jozef, poslanec NR SR (2014-12-12):
Ďakujem pekne. Vážení, mrzí ma, že naše verejné peniaze sa strácajú kdekade v hmle a keby aspoň zostávali tuná na Slovensku, ale väčšinou utekajú do zahraničia. Ten graf tých vlastníctiev je v grafickej notifikácii, matematickej, hustý a cyklický a neviem aký a nedá sa dopátrať tej pravdy. Ja som 27. novembra 2013 dal tri otázky pánu ministrovi, neboli vylosované, takže neboli zodpovedané. Prvá sa týkala sťažnosti Európskej komisie na výber mýtneho systému. O tom už všeličo vieme a viem. Druhá sa týkala návratnosti investícií a platieb do SkyTollu. To doteraz celkom neviem, len tu som sa dozvedel, že SkyToll naozaj dobre zarába a už aká je návratnosť pre štát, to neviem, ale budem sa snažiť o tom dopátrať. A tretia otázka, tá bola, je dôležitá a je aktuálna, týkala sa ďalšej nevýhodnej zmluvy a bola, znela takto, ako prebieha kontrola SkyTollu na účinnosť mýtneho systému. Je zmluva s firmou Logicall na 13 rokov s ročnou platbou 2,2 mil. eur výhodná pre štát? Tak je to 28,6 mil. na 13 rokov. Vtedy som sa dozvedel, že už to bude len 9 rokov trvať, táto platba 2,2 mil. eur, ale to, že dvaja ľudia sedia na vašom ministerstve a kontrolujú SkyToll s nejakými kamerami alebo neviem s čím, že či naozaj tie odpočty sú dobré, to sa mi zdá veľmi, veľmi divné. 25 rokov po revolúcii v Čechách je už vláda oligarchov, všetci sa k tomu priznávajú. U nás to našťastie tak ešte nie je, ale v tom druhom a treťom slede je určitá garnitúra, ktorá sa môže nazvať oligarchami, a tá naozaj nás začína držať pod krkom, uplácať všetkých, kupovať médiá – a to je hrozivé a o toto tu dnes ide.
P. Hrušovský, podpredseda NR SR: (2001-10-02):
R. Vavrík, poslanec: Ďalší pozmeňujúci návrh je návrh pána poslanca Mesiarika. Ten návrh podľa môjho názoru, pán podpredseda, je nad rámec vládneho návrhu novely zákona.
Grendel, Gábor, podpredseda NR SR (2022-02-03):
V rozprave teraz vystúpi pani poslankyňa Saková, pripraví sa pán poslanec Kočiš. Chcem sa opýtať kolegov, pán spravodajca sa vráti? Dobre. Tak nech sa páči, pani poslankyňa.
Glváč, Martin, podpredseda NR SR (2019-05-21):
S reakciou pani poslankyňa Vaľová.
Ďuriš Nicholsonová, Lucia, podpredsedníčka NR SR (2017-02-01):
Ďalším písomne prihláseným do rozpravy je pán poslanec Beblavý, nech sa páči.
Ledecký, Vladimír, poslanec NR SR (2022-10-19):
Ja chcem poprosiť, keďže ma požiadal pán navrhovateľ, aby sa hlasovanie presunulo do ďalšej schôdze, aby bol väčší priestor na diskusiu medzi klubmi, keď je to možné. Ďakujem.
Figeľ, Ján, podpredseda NR SR (2014-10-21):
Ďakujem pekne. Otváram rozpravu, do ktorej som nedostal písomne žiadnu prihlášku. Pýtam sa, či sa niekto hlási do rozpravy ústne. Uzatváram hlásenie sa. Je tam pani Helena Mezenská. Nech sa páči, pani kolegyňa, máte slovo.
M. Urbáni, poslanec: (2006-12-08):
To, že teraz je tu snaha, čo ste vy spravili, že ste svoju neschopnosť reštrukturalizovať zdravotníctvo na Slovensku preniesli iba na občana, že sa vo vnútri systému nespravilo nič, že štát nespravil nič pre občanov a pre zdravotníctvo, tak to nie je dostatočný dôvod na to, aby som tu musel počúvať takéto veci, ktoré som teraz počul. Tu má byť snaha nás všetkých pripraviť systém, snaha dať 5 % za povinných občanov štátu, ktoré platí štát, je dobrá, bola podmienená, nepovedalo sa, že nebude na celý rok, bola podmienená tým, že minister zdravotníctva predloží program šetrenia racionalizačných opatrení vo vnútri zdravotníctva, pokiaľ som informovaný, pripravuje sa a bude predložený a verím, že tie peniaze prídu ďalej aj na ďalšie mesiace, pretože ich potrebujú v prvom rade pacienti a potrebujú ich aj poskytovatelia. Treba do systému peniaze, tvrdím to roky v tejto miestnosti. Čiže treba sa na veci pozerať objektívne a potom si ťa budem ako predsedu výboru vážiť.
Jurinová, Erika, podpredsedníčka NR SR (2012-10-17):
S ďalšou faktickou poznámkou pán poslanec Fronc.
Hrnčiar, Andrej, podpredseda NR SR (2016-09-12):
Ďakujem. Nech sa páči, pán poslanec Galek.
Paška, Pavol, predseda NR SR (2012-05-04):
Pán poslanec Blanár.
B. Zala, poslanec: (2007-03-28):
Pán kolega, ja vždy hovorím, čo si myslím ja, nie čo si myslíte vy. Ja nie som Janiš, to je úplne logické. A, samozrejme, časť, ktorá sa dotýka bodu 2, veď tam predsa jasne hovorí bod 2 o tom, že všetky možnosti dialógu na dosiahnutie dohody neboli vyčerpané. Kto rozumie trochu medzinárodnej politike vie, že toto je namierené k tomu, že Ahtisaariho plán nie je konečným riešením, že nie je výsledkom dostatočného dialógu a v tomto je jasne povedané, že tieto vzťahy vyčerpané neboli a hovorí o tom, že by rokovanie medzi srbskou vládou a albánskymi kosovcami mali pokračovať ďalej. To je tak jasné a logické, že ja neviem čo, len kto fakt nevidí, to môže postaviť do polohy, do ktorej ste to postavili vy. Ďakujem.
Číž, Miroslav, poslanec NR SR (2011-03-23):
Pán predseda, pokiaľ teda ideme diskutovať o rokovacom poriadku, ani to nechcem, ani nechcem žiadnu konfrontáciu v tomto zmysle. Ide mi predovšetkým o to, aby sme sa správali podľa zmyslu rokovacieho poriadku. Explicitné ustanovenie nie je z toho dôvodu, že má logiku práve to, že má spravodajca právo, na rozdiel od nás všetkých ostatných, vystúpiť kedykoľvek v priebehu rozpravy, kedykoľvek, ale pokiaľ vystupuje v záverečnom slove, tak plní úlohu reprezentanta nás ako poslancov vo vzťahu k navrhovateľovi a z tej logiky toho aká je jeho úloha myslím, vyznie aj to, ako treba postupovať v danom prípade. Myslím, že to je nad slnko jasnejšie.
Pellegrini, Peter, predseda NR SR (2016-02-11):
Pán poslanec Radošovský.
Bugár, Béla, podpredseda NR SR (2017-09-07):
Pani poslankyňa, viete, že vy ste nestihli, ale nech sa páči, máte slovo.
Hus, Igor, poslanec NR SR (2022-06-15):
Keďže spoločná správa neobsahuje žiadny pozmeňujúci návrh... (Prerušenie vystúpenia predsedajúcim.)
Kozelová, Monika, poslankyňa NR SR (2022-02-25):
Dušan, ja idem na teba reagovať, lebo my sme kamaráti dlhé roky a práve cez futbal, a s tým kolegom Olegom Blochinom. Áno, máš pravdu, máš pravdu, že šport sa nemá miešať do politiky, toto je ale o politike, toto je o vojne. Čiže naozaj venujme sa len tej základnej myšlienke, prečo tu sedíme. Ale inak ďakujem za tvoje vystúpenie, máš pravdu, šport sa nemá čo miešať do politiky.
Danko, Andrej, predseda NR SR (2016-05-25):
Ďakujem, pán poslanec. Na vystúpenie pána poslanca Ondreja Dostála jedna faktická poznámka. Uzatváram možnosť prihlásenia s faktickými poznámkami. Poprosím, pán poslanec Martin Fecko.
Kollár, Boris, predseda NR SR (2021-11-24):
Nie, nie, začiatok. (Ruch v sále a zaznievanie gongu.)
Laššáková, Jana, podpredsedníčka NR SR (2013-07-01):
Pani poslankyňa Hufková, nech sa páči.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 127 poslancov, za 106, proti 1, zdržalo sa 12, nehlasovalo 8 poslancov. Tieto body zo spoločnej správy sme schválili.
Karahuta, Jaroslav, poslanec NR SR (2023-05-24):
Ďakujem za slovo. Ďakujem za slovo, pán predsedajúci. Mrzí ma, že som nestihol ísť do rozpravy, takže musím veľmi rýchlo. Ako myšlienka dobrá, podporujem, voči samej myšlienke zabrániť nelegálnemu množeniu nemám žiadne výhrady. Len tu sa stala taká vec, že tento zákon je legislatívne tak urobený, že zase ničí a likviduje kopu dobrých vecí, ktoré boli v zákone o veterinárnej starostlivosti. Budem sa snažiť veľmi rýchlo. Po prvé podľa tohto zákona môže vrhnúť pes alebo mačka dvakrát do roka. Gravidita je 65 až 68 dní, ľahko si vyrátame, koľkokrát môže vrhnúť. Tým, že nemôže domácnosť predávať zvieratá, lebo nie je registrovaná, môže iba, iba množiareň, tak čo s tými psami alebo mačkami, ktoré sa narodia? Čiže nevieme ich ani susedovi predať, ani bratrancovi, nikomu. Pod pokutou 500 eur musím zabrániť tomu množeniu, prípadne že sa, že sa mi mi takto okotí suka, tak musím asi utopiť, lebo neviem, čo s nimi. Druhá vec. Z toho zákona sa vyhadzuje iba veľmi podstatná vec. Ideme, ideme registrovať prenos mačiek a psov, spoločenských zvierat z jedného chovného zariadenia do iného chovného zariadenia a súčasne vylučujeme veľmi dôležitú vec. A vyhadzuje z tohto zákona povinnosť, povinnosť nahlasovať presun hospodárskych zvierat z jedného chovu do iného chovu. Čiže dnes kravu, keby sme toto schválili, tak kravu keď prenášam z jedného chovu do druhého chovu, nenahlásim, máme chaos v centrálnom registri hospodárskych zvierat a už nehovorím o dotáciách, o... o ďalších dôsledkoch. Ďalšia vec. Pes nesmie napadnúť iné zviera. No dobre, súhlasím, len vypadla vám tam taká vec, ako je ovčiarsky pes. Čiže keď ovčiarsky pes chráni ovce, napadne medveďa, chovateľ dostane obrovskú pokutu, lebo nezabránil tomu, aby toho medveďa napadol. A kopu ďalších vecí, ako je vstup obce do centrálneho registra spoločenských zvierat, kde majú dnes iba veterinári a iba súkromní veterinári, a kopu, kopu ďalších vecí, takže legislatívne je to nie dobre pripravené. Ďakujem pekne.
Dostál, Ondrej, poslanec NR SR (2022-10-04):
Ďakujem, pán podpredseda. Ďakujem obom kolegom za faktické poznámky, aj keď faktická poznámka pána poslanca Mizíka bola tak mimo, že si vlastne žiadnu reakciu nezaslúži. A ja úplne súhlasím s tým, čo povedal pán poslanec Valášek a verím, že v záverečnom slove alebo vo vstúpení v rozprave, na ktoré má právo ako predkladateľ, bude môcť aj širšie reagovať a objasní, že to nie je vymyslený problém, je to reálny problém, ktorý sa dotýka množstva ľudí, nedotýka sa miliónov ľudí, ale dotýka sa množstva ľudí, ktoré majú úplne zbytočné problémy, ktoré by sme im my mohli nie jedným, ale povedzme že dvoma hlasovaniami v prvom a treťom čítaní pomôcť vyriešiť. Nevyrieši to všetky problémy, samozrejme, ani jeden návrh, ani druhý návrh, ale bolo by to ústretové gesto, ktoré by im časť tých problémov pomohlo vyriešiť a teda problémov, ktoré nie sú dnes riešiteľné, alebo časť tých vecí áno, je ošetriteľná nejakými zmluvami alebo splnomocneniami, ale časť tých problémov jednoducho nie je možné, lebo zákony sú nastavené tak, že ich nie je možné nahradiť zmluvou alebo plnomocenstvom. A nakoniec aj tie zmluvy alebo plnomocenstvá, prečo páry, ktoré žijú v stabilných vzťahoch, ktoré žijú, a to sa vrátim opäť k pánovi poslancovi Šeligovi, to je vlastne konzervatívna hodnota, ak chceme inštitucionalizovať nejaký vzťah, ktorý reálne existuje, a dať mu okrem legitimity, ktorú má už dnes, aj nejaký legálny rámec, v ktorom môžu fungovať.
Vážny, Ľubomír, poslanec NR SR (2017-04-07):
Oficiálne schválený výborom. (Reakcie z pléna.) Oficiálne schválení výborom sú piati spravodajcovia. (Reakcie z pléna.)
Jurinová, Erika, podpredsedníčka NR SR (2013-06-04):
Prerušujem rokovanie o tomto bode programu. Nasleduje prvé čítanie o návrhu poslanca Igora Matoviča na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 519. Návrh na jeho pridelenie na prerokovanie výborom je v rozhodnutí č. 498. Dávam slovo pánovi poslancovi Igorovi Matovičovi, aby predniesol návrh ústavného zákona. Nech sa páči. (Rokovanie o návrhu poslanca Národnej rady Slovenskej republiky Igora Matoviča na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 519.)
Šudík, Tomáš, poslanec NR SR (2021-10-06):
Ďakujem za slovo, pán predsedajúci. Ja len v krátkosti o tomto bode, o návrhu zákona budeme hlasovať o 17.00 hodine. Ďakujem.
Mizík, Stanislav, poslanec NR SR (2018-09-17):
Ďakujem za slovo. Pani Nicholsonová, vo vašom prípade absolútne platí: mali oči, nevideli, mali uši, nepočuli. Nádherne, vecne a aj s úsmevom sme vám všetkým vysvetľovali, čo nám vadí. Všetci, čo sme hovorili, sme jasne vysvetlili, že toto je len začiatok rozvratu na Slovensku a bude to pokračovať ako v iných krajinách. Príklady uviedol Milan Mazurek. Hovoril o Švédsku, ja osobne som viedol ako príklad Česko. A teraz jeden príklad, keď aj vy ste dali príklad. Nedávno znásilnil muž transgender v ženskej väznici tri naozajstné ženy. A k tomu, čo ste vraveli, ako to ohrozí naše rodiny. Áno, ohrozí status quo, na ktorom stojí Európa, európska civilizácia tisícky rokov. Pozrite, čo urobili liberáli a vítači so Švédskom? Krajina je v koncoch. Ďakujem za slovo.
Laššáková, Jana, podpredsedníčka NR SR (2015-04-15):
Pani poslankyňa Žitňanská, nech sa páči.
Pellegrini, Peter, predseda NR SR (2015-05-22):
Ďakujem pekne. S reakciou na faktickú, pani poslankyňa Mezenská, nech sa páči.
Susko, Boris, poslanec NR SR (2022-10-20):
Ďakujem pekne za slovo. Vážený pán predsedajúci, vážená pani predkladateľka, vážené pani poslankyne, páni poslanci, ja by som chcel veľmi stručne podporiť tento návrh zákona, kde sa môže síce na prvé čítanie zdať, že tu ide o ochranu advokátov, avšak treba si jednoznačne povedať, že to nie je smerované k ochrane advokátov ako takých, ale k ochrane práv tretích osôb klientov, ktorých títo advokáti zastupujú, a kde ich práva naozaj treba chrániť pred takýmito invazívnymi úkonmi, ktorými môžu byť aj prehliadka priestorov, kde títo klienti nemusia mať nič spoločné s úkonmi, ktoré smerujú v súvislosti s nejakým konkrétnym prípadom a týchto klientov sa vôbec nedotýkajú, a preto treba zabezpečiť dôslednú ochranu ich práv. A dovolím si v tejto súvislosti pre zápis využiť tento priestor na oznámenie osobného záujmu, aj keď si osobne nemyslím, že tu môžem mať ako advokát osobný záujem, pretože sa snažím tuná hájiť práve verejný záujem na ochrane práv klientov advokátov, teda tretích osôb, ich základné práva, ale napriek tomu, aby nebola žiadna pochybnosť, keďže som aktívnym advokátom, tak v zmysle článku 6 zákona o ochrane verejného záujmu pri výkone funkcií verejných funkcionárov si dovoľujem oznámiť možný potenciálny, potenciálny záujem na veci, osobný záujem na tejto veci. Ďakujem pekne.
Šimečka, Michal, podpredseda NR SR (2023-11-28):
Ďakujem pekne. Pán poslanec Bužo.
Šimečka, Michal, podpredseda NR SR (2023-12-19):
Ďakujem veľmi pekne. S faktickou poznámkou pán poslanec Pročko.
Sulík, Richard, predseda NR SR (2011-02-08):
Ďakujem. Dávam slovo spoločnému spravodajcovi pánovi Ďurkovskému, nech sa páči.
P. Paška, predseda NR SR: (2009-02-11):
Teraz poprosím pána predsedu ústavnoprávneho výboru pána poslanca Mamojku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní (tlač 845).
Petráš, Vladislav, poslanec NR SR (2013-10-18):
Pán predseda, dali sme hlasovať, hlasovali sme o všetkých bodoch zo spoločnej správy, teraz môžme pristúpiť k hlasovaniu o jednotlivých pozmeňujúcich návrhoch. Jediný pozmeňujúci návrh som podal ja, takže hlasujme o mojom pozmeňujúcom návrhu.
Laššáková, Jana, podpredsedníčka NR SR (2014-09-11):
Ďakujem pekne za slovo. Zaujmite miesto, pán predseda výboru, určené pre spravodajcov. Otváram rozpravu. Do rozpravy som dostala jednu písomnú prihlášku, za klub MOST – HÍD pani poslankyňa Žitňanská, ktorej odovzdávam slovo. Nech sa páči, pani poslankyňa.
Kresák, Peter, poslanec NR SR (2016-10-14):
Ďakujem pekne, pán predsedajúci. Ja tiež k tej prvej časti vystúpenia kolegu Dostála musím povedať, že to, o čom ste hovorili, pán kolega, je samozrejmosť. Je samozrejmosťou odvtedy, čo pracuje ten ústavnoprávny výbor, ktorého mám česť byť členom. Za samozrejmosť beriem to, že plníme svoju funkciu vlastne takého strážneho psa zákonnosti a ústavnosti v tejto Národnej rade, nech už je to pri prerokovaní návrhu koaličného alebo opozičného poslanca. Áno, som rád, že ste vyslovili isté uznanie našej činnosti, len niekedy ma mrzí, že ste to boli aj vy a niektorí vaši ďalší opoziční kolegovia, ktorí pri takej istej objektívnej práci tohto ústavnoprávneho výboru ho neoprávnene kritizujete. Takže ja chcem iba povedať, že počítajte aj do budúcna vy aj vaši kolegovia z opozície s tým, že ústavnoprávny výbor, minimálne teda tá jeho väčšina a dúfam, že aj s vašou podporou, sa vždy bude snažiť o to, aby každé rozhodnutie bolo podľa práva a nie podľa politiky. Ďakujem pekne. (Potlesk.)
Mihál, Jozef, poslanec NR SR (2014-11-26):
Ďakujem kolegovi Viliamovi Novotnému za jeho príspevok, za jeho analýzu. Pokiaľ ide o rozmer financovania, resp. chýbajúceho dofinancovania zo strany štátu, ja úplne súhlasím s tými číslami, ktoré predniesol. Takisto mi to tak vychádza, nech počítam, ako počítam, a to som vraj dobrý v matike, že, že tu nám niekde zostáva visieť chýbajúcich 100 mil. eur. A tiež ma ako mrzí ako poslanca Národnej rady, aj ako občana, že každý rok sa vlastne trmácame vždy pri rokovaní o štátnom rozpočte s tým, že koľko vlastne bude dávať štát za poistencov štátu. A, prepáčte, zopakujem to, čo som hovoril vo svojom vystúpení hodinovom, štát teda dáva za poistencov štátu okolo 4 % z priemernej mzdy, ale samoplatitelia a živnostníci si musia platiť najmenej 7 % v prepočte z priemernej mzdy a to je výrazný nepomer a ja chápem, že tu má byť určitá solidarita, ale tiež tá má svoje medze. A momentálne sú práve živnostníci a paradoxne aj samoplatitelia, dobrovoľne nezamestnaní, tí, na ktorých pleciach je financovanie slovenského zdravotníctva.
Sulík, Richard, predseda NR SR (2010-11-05):
Ďakujem, pán poslanec. S faktickými poznámkami sa do rozpravy prihlásili dvaja poslanci. Uzatváram možnosť prihlásiť sa s faktickou poznámkou. Pán poslanec Galbavý má slovo. Nech sa páči.
Pellegrini, Peter, podpredseda NR SR (2020-09-22):
Na vaše vystúpenie šiesti páni poslanci s faktickými poznámkami. Ako prvý, pán poslanec Mizík, nech sa páči.
Drábiková, Lucia, poslankyňa NR SR (2020-04-20):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 63. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 62 zo 17. apríla 2020 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 21. apríla 2020 vrátane gestorského výboru. Prosím, pán predsedajúci, otvorte všeobecnú rozpravu.
Kuffa, Štefan, poslanec NR SR (2012-04-04):
Sľubujem. (Potlesk.)
Mazurek, Milan, poslanec NR SR (2020-04-24):
Pán poslanec Šeliga, nabudúce to skúste trochu lepšie. Naozaj, ja neviem, aké urážky, aké osobné útoky na pani Remišovú som mal, ani na pani Milanovú. Ja som akurát zhodnotil zo svojho skromného názoru a pohľadu odbornosť pani Remišovej, o ktorej je známe, že mala tlačovku už úplne ku všetkému okrem vesmírnych letov hádam a situácii na medzinárodnej vesmírnej stanici. A práve preto som povedal, že keď už táto pani poslankyňa, bývalá, môže robiť podpredsedníčku vlády pre informatizáciu verejnej správy, tak to už to potom môže robiť úplne každý vzhľadom na jej odbornosť a vzdelanie. Pretože tam nešlo o to, že by ona bola odborníčka, nešlo tam o to, že by mala skúsenosti a orientovala sa v tejto problematike, išlo tam o to, že potrebovala nejaký teplý flek v rámci koaličných vyjednávaní, tak ste to nejako museli vykšeftovať. A nehrajte sa na to, že to tak-to ne-bo-lo. Proste je to fakt, je to pravda. Takže si vyprosím nejaké urážky, nejaké dehonestácie. A čo sa týka pani Milanovej, verejne dohľadateľný údaj na jej blogu, ako hanobila a urážala všetkých príslušníkov jednej menšiny. Čo je zlé na tom, že som to tu povedal? Mám právo ako opozičný poslanec si povedať tieto slová. To znamená, nešlo o žiadny útok na ženu, išlo o hodnotenie ministerského postu. A keď ste tu hovorili o tom, že to emočne nezvládnem a zosypem sa, tak ja vám chcem povedať, že ja nie som Jozef Pročko, aby som sa tu povyzliekal donaha, chytil si svoju výbavu a behal po námestí SNP po Bratislave a hral sa na to, že som vtáčik. To znamená určite nie, ja sa emočne zrútiť neplánujem, takže nemusíte sa báť.
Šipoš, Michal, poslanec NR SR (2020-04-07):
Ďakujem veľmi pekne za slovo. Ja by som chcel uistiť pána poslanca Ferenčáka, že určite tento návrh nie je komplikáciou, samozrejme, mysleli sme aj na malé obce, konkrétne aj v našom klube sú primátori a starostovia aj malých obcí, konkrétne aj pani Pleštinská ako predkladateľka je starostkou malej obce. Čiže ja som veľmi vďačný, že sme vyvinuli na to veľa energie, dali sme dostatočný čas, aby sme zaangažovali čo najviac starostov, primátorov, poslancov či mestských, obecných zastupiteľstiev, ale aj VÚC-ky. Rokovali sme so ZMOS-om, ZOMOS-om, Úniou miest, so starostami. Čiže dali sme dostatočný priestor a ja chcem povedať, že, myslím si, že v tejto dobe a na tomto mieste sme urobili maximum pre to, aby ten návrh bol čo najlepší a aby jednoducho už mohol byť v praxi. Ďakujem veľmi pekne.
Pellegrini, Peter, predseda NR SR (2016-02-11):
Na vaše vystúpenie, pán poslanec, nie je žiadna faktická poznámka. Budeme pokračovať v rozprave, o slovo požiadala spravodajkyňa. Nech sa páči.
Grendel, Gábor, podpredseda NR SR (2022-12-06):
Prepáčte, pán generálny prokurátor, v zmysle zákona o rokovacom poriadku bude Národná rada o 11. hodine hlasovať o prerokovaných bodoch, čiže teraz by sme prerušili vašu správu, musíme pristúpiť k hlasovaniu.
Blanár, Juraj, podpredseda NR SR (2021-09-24):
Udeľujem slovo pánovi spravodajcovi za gestorský výbor pre financie a rozpočet, jeho predsedovi Mariánovi Viskupičovi, aby predniesol správu. Nech sa páči.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 134 poslancov, za 88, proti 3, zdržalo sa 37, nehlasovali 6. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
M. Číž, podpredseda NR SR: (2008-07-02):
Takže, vážené kolegyne, kolegovia, teraz prídeme teda k tomu očakávanému vládnemu návrhu zákona o cestnej premávke a o zmene a doplnení niektorých zákonov (tlač 608), spoločná správa výborov tlač 608a. Poprosím teraz podpredsedu vlády Roberta Kaliňáka, aby uviedol tento návrh zákona a zaujal potom miesto pre spravodajcov po uvedení.
Bugár, Béla, podpredseda NR SR (2016-04-27):
Áno, ďakujem pekne, sme v skrátenom legislatívnom konaní, to znamená, že v tomto prípade sme hneď aj v treťom čítaní. Otváram rozpravu a pýtam sa, či sa hlási niekto do rozpravy ústne. Konštatujem, že nie je to tak. Vyhlasujem rozpravu za skončenú a teraz budeme hlasovať, pán poslanec.
Bugár, Béla, podpredseda NR SR (2018-05-28):
Nech sa páči, do rozpravy sa hlási pani spravodajkyňa. Máte slovo.
Baránik, Alojz, poslanec NR SR (2021-06-22):
Ďakujem za slovo. Pán poslanec Blaha tu krikom a zvýšeným hlasom predviedol obrovské množstvo klamstiev. Zároveň povedal niečo, čo, myslím, je na debatu, že či je to klamstvo, ale čo zase na druhej strane možnože by vyžadovalo nejaké uvedenie konfliktu záujmov osobných a verejných, lebo hovoril, že jeho staré mamy a jeho starí otcovia si toto nezaslúžia, pretože tak som tomu porozumel. Je možné, že starí otcovia a staré mamy pána Blahu mlátili slušných ľudí v komunistických žalároch, to je možné, ale rozhodne moji starí otcovia ani starí otcovia mojich detí nič také nerobili. A potom, pán Blaha, pán Lučanský nebol obeťou justičnej vraždy, ako ste to uviedli, to je jedno odporné klamstvo. Pán Lučanský, tak ako viacero ľudí, spáchal samovraždu vo väzobnej... väznici. Je to smutné, samozrejme, také veci, také veci sa stávajú, bohužiaľ, ale už to tu viackrát bolo povedané, že by sme sa skôr mohli zaujímať o to, prečo sa stalo, že takú strašnú vec spravil, prečo mal ten pocit, že to musí spraviť, že je to tak lepšie. Tým by sme sa mali zaoberať.
Hrušovský, Pavol, doterajší predseda NR SR (2012-04-04):
Panie poslankyne, páni poslanci, dovoľte, aby som na základe informácie overovateľa vyhlásil, že nadpolovičnou väčšinou hlasov všetkých poslancov Národnej rady Slovenskej republiky bol pán poslanec Pavol Paška zvolený za nášho predsedu. Pán predseda, dovoľte, aby som vám k zvoleniu zo srdca zablahoželal. Dostali ste našu veľkú dôveru, ktorá je zároveň aj veľkým záväzkom viesť Národnú radu tak, aby naše rozhodnutia a naše konanie bolo na prospech záujmov všetkých občanov Slovenskej republiky. Dovoľte, aby som vám k tomu zo srdca zablahoželal a poprial, nech sa vám v tejto ústavnej funkcii darí. Všetko dobré. (Potlesk.) Zároveň, panie poslankyne, páni poslanci, vás chcem informovať, že pán predseda ma požiadal, aby mohol vystúpiť v Národnej rade Slovenskej republiky. Nech sa páči, pán predseda, máte slovo.
P. Paška, predseda NR SR: (2010-02-02):
(Hlasovanie.) 138 prítomných, 8 za, 73 proti, 56 sa zdržalo, 1 nehlasoval. Návrh sme neschválili.
Laššáková, Jana, podpredsedníčka NR SR (2014-07-02):
Nech sa páči, pán predseda výboru Hudacký.
A. Belousovová, podpredsedníčka NR SR: (2007-11-27):
A slovo má pán poslanec Novotný, nech sa páči.
Zimenová, Zuzana, poslankyňa NR SR (2018-05-11):
Ďakujem za slovo. Ďakujem ti, Ondrej, za tento návrh, ktorý som podporila aj svojím podpisom a o ktorom sme hovorili dlho aj pred tým, než si ho teraz prezentoval. Ja chcem v tejto súvislosti ti poďakovať za to, že si spomenul naozaj aj praktické dôvody na to, aby vláda tento návrh, pozmeňujúci návrh akceptovala, pretože tak ako si argumentoval, tak vychádza, že z analýz ministerstva spravodlivosti vychádzaš z dát, ktoré sú tejto vláde známe. Mňa osobne veľmi mrzí, že táto vláda aj tá predchádzajúca vláda nemá dostatok zodpovednosti na to, aby moderovala ťažké spoločenské diskusie, ku ktorým nepochybne patrí aj diskusia o Istanbulskom protokole. Mala by to moderovať odborne, slušne, s veľkým spoločenským dopadom na to, aby sa kultivovalo v našej spoločnosti naozaj aj také morálne povedomie, aj takéto vyššie povedomie o tom, čo sa má, čo sa nemá, čo je tradičný nejaký stereotyp, ktorý nám v podstate tu narúša naše spolužitie. Táto vláda na to rezignuje a prenechala túto pôdu vášňam, by som povedala. Tak preto dúfam, že aspoň takéto praktické, rozumné, logické návrhy podporí, nakoľko teda verím v to, že pán minister za stranu MOST – HÍD, ktorý aj na výbore deklaroval, že teda bude sa touto témou musieť nová vláda zaoberať, tak zaujme k tomu kladné stanovisko, pretože nám ide o tie obete násilia najmä. Ďakujem.
Laššáková, Jana, podpredsedníčka NR SR (2012-10-19):
Na vystúpenie pani podpredsedníčky nie je žiadna faktická poznámka. Takže dávam teraz slovo pánovi poslancovi Brockovi. Nech sa páči, pán poslanec.
Beblavý, Miroslav, poslanec NR SR (2014-10-14):
Pán predseda, dovoľte mi navrhnúť prerokovanie bodu č. 81, tlač 1241, zákon o ochrane verejného záujmu, vo fixný termín – piatok 24. októbra o 9.00 hodine. Zdôvodním to nasledovne v mene všetkých predkladateľov tohto zákona: vzhľadom na ohlásené ukončenie schôdze 31. októbra hrozí, že tento veľmi dôležitý zákon nebude prerokovaný. Je to zákon, ktorý má sprehľadniť a sprísniť majetkové priznania a dotiahnuť konflikt záujmov v tomto zákone. Je to návrh, ktorý vychádza zo záväzku, ktorý všetky parlamentné strany dali pred týmito parlamentnými voľbami vrátane strany SMER. Ak ho schváliť nechcete, je to, samozrejme, aj vaše právo v tomto parlamente, ale nie je fér voči občanom ho neschváliť, že neumožníte jeho prerokovanie. Preto žiadame jeho zaradenie na pevný termín. Ďakujem.
Jakab, Július, poslanec NR SR (2023-11-21):
Ďakujem veľmi pekne. Budem reagovať na predrečníkov. Pán Szalay, nie, nie je to správne riešenie, akokoľvek, nie je to správne riešenie, že sa to predlžuje. Poisťovne mali dostatok času na to, aby sa zazmluvnili s ostatnými v iných krajinách. Áno, čítal som si to. Nie, neznamená, že o tom nič neviem, ako vy hovoríte. A dokonca majú tie úkony zazmluvnené v okolitých krajinách. Čiže toto je iba, iba posúvanie v čase. Akože obhajujete súkromný sektor, tak čo mám na to iné povedať, a oznamujete, že urobíte všetko pre to, aby sa toho pacienti ani nikdy nedočkali, aby sa to posunulo v čase až neviem kam, hej? Tí ľudia naozaj čakajú na tie operácie, potrebovali by vedieť tie termíny, umierajú. Pán Blcháč, nie je to len vyjadrenie o pánovi Šutajovi Eštokovi. Však som zdedil ten úrad po ňom. Pozrite si verejné obstarávania, pozrite si Úrad pre verejné obstarávanie, všetky výnosy. Neexistovalo takmer žiadne verejné obstarávanie, s ktorým by sme neskočili s pokutou, ktoré viedol pán Šutaj Eštok. Či to bolo prihraté, či to bolo zmanipulované, čokoľvek. Pozrite si, pozrite si tie, tie výnosy. Hovoríte, že sa zapíšeme čiernymi číslami. Z pohľadu rozpočtu radšej sa zapíšem čiernymi číslami ako červenými, ktorými sa chystáte zapísať vy. Trajektória vývoja, hovoríte o trajektórii vývoja, že chcete posunúť krajinu dopredu. Zvyšovaním daní? To PVV-čko je z pohľadu financií také slabé, že ťažko z neho vyčítať, čo v ďalších rokoch chcete urobiť. Vidíme tam 2024, konsolidácia 0,5, vidíme, že tam chcete nasekať dane. V telke hovoríte, že raz dáte tým, potom zoberete iným, potom to zase pretočíte. Vy ste hovorili o nejakej vláde chaosu? No prepáčte, toto je podľa mňa vláda chaosu, ktorá cez médiá odkazuje, ako to ide urobiť, potom keď vidí, že je to, že je to neprimerané, tak zase to stiahne, potom to upraví. Prosím vás, prepáčte, takto sa to nerobí. Doručte nám rozpočet čím skôr, aby sme videli, ako to s touto krajinou myslíte. Ďakujem veľmi pekne. (Potlesk.)
Blaha, Ľuboš, poslanec NR SR (2014-11-08):
Preto pán predseda parlamentu veľmi jasne povedal, že to sa týka nielen nás, ale naozaj nášho okolia, našich rodín. Nepleťte do toho rodiny a v prvom rade skontrolujte si vaše zdroje. Na Belize nie je žiadne prepojenie, žiadne prepojenie Penty a SMER-u. A ak je niekto prepojený s finančnými skupinami, tak ste to možno jedine vy. (Potlesk.)
Šedivcová, Viera, poslankyňa NR SR (2013-12-16):
Ja by som iba chcela zareagovať na to, aby sa v prípade prijatia takéhoto zákona, aby sa nestalo pravidlom, že sa budú zneužívať úvery práve zo strany niektorých nezodpovedných dôchodcov, prípadne ľudí, ktorí majú nízke príjmy, a že budú cielene tieto úvery brať, pretože stretávame sa v praxi aj s takou situáciou, že si vnuci alebo deti zoberú rôzne úvery na svojich starých rodičov a vedia, že ich dôchodky sú nízke a že im exekútor nebude môcť, teda nebude tú dlžnú sumu môcť dostať, vyžiadať, vymôcť. Takže bojím sa tohto, aby sa to nejako naozaj potom nezvrhlo.
Šefčík, Marek, poslanec NR SR (2020-12-08):
Ďakujem za slovo aj za faktické poznámky. Ja som bol spravodajcom tohto zákona, pán Suja a pán Mizík, a viem, ako ste ho podporovali, s kým ste sa spojili a ako ste bojovali proti tomu, aby neprešiel. Viem, hlasovali ste potom napokon iba proti pozmeňováku. A chcem vám povedať, že to nie je o dýkach do chrbta, ale to je o tom, aby sme si hovorili pravdu. Ja poviem pravdu taká, aká je. A keď raz fungujete, tak jak fungujete, tak vám to poviem. A že či to podporíte, alebo nepodporíte, to už je na vás a na vašom svedomí. Ale mám zamlčiavať pravdu, taká je, tak som vám to povedal. A, kolegyňa spolupredkladateľka Anka Andrejuvová, ďakujem, ďakujem za podporu.
Grendel, Gábor, podpredseda NR SR (2020-05-19):
Teraz má slovo opäť pán poslanec Linhart, ktorému boli, technickým nedopatrením bol vypnutý mikrofón, takže nech sa páči.
Jurinová, Erika, podpredsedníčka NR SR (2014-04-03):
Reakcia na pána poslanca Hubu, pripomínam.
Glváč, Martin, podpredseda NR SR (2017-12-05):
Pán poslanec Dostál.
Hort, Milan, podpredseda NR SR (2011-02-08):
Pán poslanec Dušan Galis je ďalší prihlásený s faktickou poznámkou.
Grendel, Gábor, podpredseda NR SR (2021-05-13):
Asi nebudeme.